มื้อสายวันนี้อยากกินติ่มซำ แต่อยากเปลี่ยนบรรยากาศจากร้านดังบ้าง เลยมาตามหาร้านนี้

▫️พิกัด
เปิดวงในแล้วขับตามมาเลย พอมาถึงจุดหมาย หันซ้ายหันขวา .. ร้านไหนหว่า .. เลยพบว่า อ๋อ ร้านนี้ไม่มีป้ายร้านนะจ้ะ สังเกตผ้าใบสีน้ำเงินกับเข่งติ่มซำหน้าร้านเอาล่ะกัน

▫️บรรยากาศ
มาถึงตอน 11 โมง มีลูกค้านั่งอยู่ 1 โต๊ะ

เฮียคนขาย: เอ้าาา รีบหยิบๆ จะนึ่งเซ็ทสุดท้ายล่ะนะ แล้วปิดล่ะนะ
Me: (อ้าว.. ใจเย็นนะเฮีย ขอเลือกแป้บ อย่ากดดันซี่) อ่า ค่ะๆ

หลังจากได้อาหารแป้บนึงมีลูกค้าเดินเข้ามาเพิ่ม

เฮียคนขาย: ยังไม่หมดนะ แต่ปิดเตาแล้ว ไม่ขายแล้ว ...
(พอลูกค้าเดินไป)
เฮียคนขาย: เปิดเตาไม่คุ้มแล้ว เดี๋ยวสั่งแค่ไม่กี่เข่ง
Me: (เกือบอดกินแล้วมั้ยตรู.. 555+) ...

กินไปก็ขำไปในความฮาของเจ้าของร้าน สนุกดี

▫️รสชาติ
อร่อยเกือบทุกอันเลยนะ ส่วนตัวรู้สึกว่าติ่มซำร้านนี้มีมันน้อย เมนูที่ชอบเป็นพิเศษคือ ซี่โครงหมู ไข่ลวก ขนมจีบกุ้ง .. น้ำจิ้มเป็นแบบหวาน และมีพริกให้เติมได้
ชาเย็น ชาจีน รสชาติดี สั่งหวานน้อยก็ได้แบบเข้มมา ถูกใจเลย

▫️ราคา
ทุกอย่าง 16 บาท จัดไป มื้อนี้ 224 บาท

ตอนมาเก็บเงิน
เฮียคนขาย: 224 บาท ไม่ใช่ 248 นะ (สองสองสี่ ไม่ใช่ สองสี่แปด นะ)
เอ้ออ .. ฮาตลอด

สรุป ประทับใจนะ ทั้งในเรื่องของรสชาติ คุณภาพอาหารและอัธยาศัยเจ้าของร้าน ฮาดีนะเออ

จัดไป 4 ดาวจ้า ⭐️⭐️⭐️⭐️